als_Latn dik_Latn sag_Latn
Prishtinë, 3 qershor 2014 – Kryetari i Gjykatës Supreme z. Fejzullah Hasani i shoqëruar nga bashkëpunëtorë të tij, pritën në një takim ambasadorin e Shqipërisë në Kosovë z. Qemal Minxhozi.
Kryetari i Gjykatës Supreme z. Hasani pasi uroj mirëseardhje ambasadorit, njoftoi për sfidat dhe të arriturat e sistemit gjyqësor në Kosovë. Me theks të veçantë z, Hasani foli për reformën gjyqësore pikërisht për kompetencat të cilat i ka aktualisht Gjykata Supreme ku ai e drejton.
Ambasadori i Shqipërisë z. Minxhozi, u shpreh i kënaqur me punën që bënë gjyqësori në Kosovë, duke theksuar vullnetin e mirë që në një të ardhme të bëhen organizime të përbashkëta të tryezave me qëllim të shkëmbimit të përvojave në mes të Kosovës dhe Shqipërisë në segmentin e drejtësisë e veçmas të gjyqësorit.
Në vazhdim z. Hasani shprehu gatishmërinë dhe interesimin e tij për të kontribuar në evidentimin e problemeve gjyqësore që kanë të dyja vendet, Kosovë – Shqipëri, me qëllim të funksionimit dhe përmirësimit tërësor, rritjen e efiçencës dhe performancën e sistemit të drejtësisë.
Në fund, bashkëbiseduesit ndanë të njëjtin mendim se në të dyja vendet duhet të minimizohen ndërhyrjet politike në institucionet e drejtësisë me qëllim të funksionimit të pavarur të tyre.
als_Latn als_Latn als_Latn als_Latn als_Latn